text: McCartney vender tilbage til Horsens
  18 april 2012 kl. 14.17
  Eksbeatlen Paul McCartney spiller koncert på CASA Arena i Horsens den 30. juni 2012.
  Paul McCartney kommer et smut forbi Danmark til sommer med sin turné "On the run", når han den 30. juni spiller koncert i Horsens. Sidste gang han besøgte den danske by var i 2004 med turnéen "04 Summer".
  Turnéen er siden den startede i USA i 2011 blevet set af over en halv million mennesker verden over.
  Når den 69-årige brite kommer til Danmark, har han besøgt 17 forskellige lande med sin nyeste turné.
  Sponsorklubben Horsens & Friends, der står bag arrangementet i Horsens, oplyser i en pressemeddelelse, at det tre timer lange show vil indeholde et stort udvalg af sange fra både Beatles og Paul McCartneys solokarriere.
  